**Apostag Község Önkormányzat Képviselő-testületének**

**12/2015.(VI.05.) önkormányzati rendelete**

**a Szervezeti és Működési Szabályzatáról szóló**

**1/2015.(I.30.) önkormányzati rendelet módosításáról**

Apostag Község Önkormányzat Képviselő-testülete Magyarország helyi önkormányzatairól szóló 2011. évi CVXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§**

A Képviselő-testület Szervezeti és Működési Szabályzatáról szóló 1/2015.(I.29.)önkormányzati rendelet (a továbbiakban: R.) 3.§ (3) bekezdését hatályon kívül helyezi.

**2.§**

A R. 8. §. kiegészül (9) bekezdéssel:

„(9) A képviselő-testület együttműködik és ülésein – tevékenységi körükben - tanácskozási jogot biztosít a helyi önszerveződő közösségeknek:

* Sportegyesület
* Polgárőr Egyesület
* Református Egyházközség
* Római Katolikus Egyházközség
* Evangélikus Egyházközség
* Apostagi Ifjúságért Alapítvány
* Gazdakör

**3.§**

A R. 14.§ (1) bekezdésében a *„15 napon belül”* szövegrész helyébe a *„30 napon belül”* szövegrész lép.

**4.§**

A R. 20.§ (10) bekezdését hatályon kívül helyezi*.*

**5.§**

A R. 22.§ (1) bekezdését hatályon kívül helyezi.

**6.§**

A R. 23.§ (6) bekezdése helyébe a következő rendelkezés lép:

“A közmeghallgatáson előterjesztett közérdekű kérdésekre és javaslatokra – amennyiben megválaszolásuk külön felkészülést igényel – 15 napon belül írásban kell válaszolni a kérdezőnek, javaslattevőnek.”

**7.§**

A R. 27.§ (11) bekezdése helyébe a következő rendelkezés lép:

„(11) A bizottság

a) véleményezi az önkormányzati és intézményi költségvetési és zárszámadási rendeletének tervezetét,

b) javaslatot tesz a az intézmények éves költségvetési előirányzatainak megállapításához,

c) ellátja a településfejlesztéssel kapcsolatos feladatok előkészítését,

d) véleményezi a sport témájú előterjesztéseket és ügyeket,

e) figyelemmel kíséri a gyermek és - ifjúságvédelmi feladatok ellátását,

g) a bizottság a közbiztonsággal, bűnmegelőzéssel kapcsolatban:

   ga) koordinálja a közbiztonsággal kapcsolatos lakossági kezdeményezéseket,

   gb) meghatározza a közbiztonság javításával, bűnmegelőzéssel kapcsolatos stratégiai feladatokat, célkitűzéseket, figyelemmel kíséri azok megvalósulását,

  gc) a tapasztalatok alapján szükség szerint áttekinti a község közbiztonságának helyzetét, a közbiztonság fenntartásában érintett szervek tevékenységét, ajánlásokat, intézkedési javaslatokat tesz,

h) benyújtja a munkacsoportok által összeállított fejlesztési elképzeléseket."

**8.§**

A R. 34.§ (1) bekezdése helyébe a következő rendelkezés lép:

“ A helyi népszavazást – a népszavazási eljárást is szabályozó 2013. évi CCXXXVIII. törvényben meghatározottakon túl - polgármesternél kezdeményezheti az apostagi választásra jogosult választópolgárok legalább 15%-a.”

**9.§**

A R. 34.§ (3)-(4) bekezdését hatályon kívül helyezi.

**10.§**

Ez a rendelet a kihirdetést követő napon lép hatályba, és a hatályba lépést követő napon hatályát veszti.

**11.§**

(1) Ez a rendelet 2015. június 5. napján lép hatályba.

Zakar Zoltán Zsidóné dr. Faragó Mónika

polgármester jegyző

**Kihirdetési záradék:**

A rendelet kihirdetésre került a Községháza hirdetőtábláján 2015. június 5-én.

Zsidóné dr. Faragó Mónika

jegyző